മാനസികാരോഗ്യം കോവിഡ് കാലഘട്ടത്തില് വെബിനാര് സംഘടിപ്പിച്ചു തൃശൂര്: ഒക്ടോബര് പത്ത് മാനസികാരോഗ്യ ദിനാചരണത്തിന്റെ ഭാഗമായി മാനസികാരോഗ്യം കോവിഡ് കാലഘട്ടത്തില് എന്ന വിഷയത്തില് വെബിനാര് സംഘടിപ്പിച്ചു. ജില്ലയിലെ ഐസിഡിഎസ്, ആരോഗ്യ പ്രവര്ത്തകര് തുടങ്ങിയവര്ക്കായാണ് വെബിനാര് നടത്തിയത്. നാഷണല് ആയുഷ് മിഷന് ഭാരതീയ ചികിത്സാ വകുപ്പിന്റെ സഹകരണത്തോടെ നടന്നുവരുന്ന ഹര്ഷം മാനസികാരോഗ്യ പദ്ധതിയുടെ ഭാഗമായാണ് പരിപാടി സംഘടിപ്പിച്ചത്. ഭാരതീയ ചികിത്സാ വകുപ്പ് ജില്ലാ മെഡിക്കല് ഓഫീസര് ഡോ.പി ആര് സലജകുമാരി പരിപാടിയുടെ ഉദ്ഘാടനം നിര്വഹിച്ചു. നാഷണല് ആയുഷ് മിഷന് ജില്ലാ പ്രോഗ്രാം മാനേജര് ഡോ.എം എസ് നൗഷാദ് അധ്യക്ഷത വഹിച്ചു. ഹര്ഷം പദ്ധതി മെഡിക്കല് ഓഫീസര് ഡോ.തുഷാര ജോയ് വെബിനാറിന് നേതൃത്വം നല്കി. ഹര്ഷം പദ്ധതി നോഡല് ഓഫീസര് ഡോ.അനിത സുകുമാര്, രാഖി എന്നിവര് സംസാരിച്ചു. മാനസികാരോഗ്യ വാരാചരണത്തിന്റെ ഭാഗമായി ജില്ലയിലെ വിവിധ ആയുര്വേദ ആശുപത്രികളില് വരും ദിവസങ്ങളില് ബോധവല്ക്കരണ ക്ലാസ്സുകള് സംഘടിപ്പിക്കും. The post മാനസികാരോഗ്യം കോവിഡ് കാലഘട്ടത്തില് വെബിനാര് സംഘടിപ്പിച്ചു first appeared on MalayalamExpressOnline.